**Aproape**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când viața ca o spadă s-a-nfipt în noi și doare,

Din vorbe aruncate, doar una a-nflorit,

Culegem printre lacrimi emoții trecătoare,

Iar versul meu să ardă pe unde ne-am iubit.

Cu iarna care curge pe foile veline,

Cu gândul de ninsoare spre tine aplecat,

Am revenit, și gerul se-ntinde peste mine

Și mușcă cu turbare trecutul blestemat.

Din amintiri uitate, cusute azi cu sânge,

Voi strânge pe sub pleoape trăirile ce dor

Și trupul de va plânge, o să-ți rămân aproape,

Și la final, iubito, în gândul tău să mor.